CELEX: 31995D0214
Language: da
Date: 1995-06-16 00:00:00
Title: 95/214/EF: Kommissionens beslutning af 16. juni 1995 om tredje ændring af beslutning 94/462/EØF om visse beskyttelsesforanstaltninger mod klassisk svinepest i Tyskland og om ophævelse af beslutning 94/178/EF

Avis juridique important

|

31995D0214

95/214/EF: Kommissionens beslutning af 16. juni 1995 om tredje ændring af beslutning 94/462/EØF om visse beskyttelsesforanstaltninger mod klassisk svinepest i Tyskland og om ophævelse af beslutning 94/178/EF  

EF-Tidende nr. L 133 af 17/06/1995 s. 0049 - 0050

KOMMISSIONENS BESLUTNING af 16. juni 1995 om tredje ændring af beslutning 94/462/EØF om visse beskyttelsesforanstaltninger mod klassisk svinepest i Tyskland og om ophævelse af beslutning 94/178/EF (Tekst af betydning for EØS) (95/214/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 10, stk. 4, ogud fra følgende betragtninger:Som følge af udbrud af klassisk svinepest i forskellige dele af Tyskland vedtog Kommissionen beslutning 94/462/EF af 22. juli 1994 om visse beskyttelsesforanstaltninger mod klassisk svinepest i Tyskland og om ophævelse af beslutning 94/178/EF (3), senest ændret ved beslutning 94/740/EF (4);der er forekommet en række udbrud af klassisk svinepest i Tyskland; nogle af udbruddene er forekommet i områder, hvor sygdommen findes hos vildsvin;på grund af samhandelen med levende svin, fersk svinekød og visse kødprodukter kan udbruddene udgøre en fare for andre medlemsstaters bestande;Tyskland har truffet foranstaltninger i henhold til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (5), senest ændret ved akten vedrørende Østrigs, Finlands og Sveriges tiltrædelse og har desuden indført yderligere foranstaltninger;på baggrund af, at situationen har forbedret sig i Bayern, bør de nugældende foranstaltninger ændres;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 I beslutning 94/462/EF foretages følgende ændringer:1) I artikel 2 ændres »94/740/EF« til »95/214/EF«.2) I artikel 8 ændres »den 20. december 1994« til »den 20. juli 1995«.3) Bilag I affattes således:»BILAG I- Mecklenburg-Vorpommern- Rheinland-Pfalz- Niedersachsen med undtagelse af Kreis Grafschaft Bentheim og Kreis Emsland- enhver Kreis, hvor der forekommer et nyt udbrud uden for de ovennævnte områder. De i artikel 1, stk. 2, omhandlede foranstaltninger finder anvendelse i tres døgn efter det seneste udbrud i pågældende Kreis. Tyskland underretter medlemsstaterne og Kommissionen om foranstaltninger, der bliver indført og ophævet.«4) I bilag II, sidste led, ændres »den 1. august 1994« til »den 1. april 1995«.Artikel 2 Medlemsstaterne ændrer de foranstaltninger, de anvender på samhandelen, for at bringe dem i overensstemmelse med denne beslutning. De underretter straks Kommissionen herom.Artikel 3 Denne beslutning er rettet til medlemsstaterne.Udfærdiget i Bruxelles, den 16. juni 1995.På Kommissionens vegneFranz FISCHLERMedlem af Kommissionen(1) EFT nr. L 224 af 18. 8. 1990, s. 29.(2) EFT nr. L 62 af 15. 3. 1993, s. 49.(3) EFT nr. L 189 af 27. 7. 1994, s. 89.(4) EFT nr. L 295 af 16. 11. 1994, s. 28.(5) EFT nr. L 47 af 21. 2. 1980, s. 11.